|  |  |  |
| --- | --- | --- |
|  |  |  |
| Aadressid: | Meie | 26.11.2025 nr 4.2-1/13584-32 |
| Asutused ja isikud vastavalt nimekirjale |  |  |

**Kadastiku tn 53 ja Kadastiku tn 53a maa-ala detailplaneeringust**

Narva Linnavalitsuse Arhitektuuri- ja Linnaplaneerimise Amet teatab Narva Linnavalitsuse 12.11.2025 korraldusega nr 704-k Kadastiku tn 53 ja Kadastiku tn 53a maa-ala detailplaneeringu vastuvõtmisest ning avaliku väljapaneku korraldamisest.

Detailplaneering algatati Narva Linnavolikogu 21.03.2024 otsusega nr 14 Skivers Hides OÜ ettepanekul. Planeeringualaasub Narva linnas, Elektrijaama linnaosas ja selle pindala on ca 1,7 ha. Detailplaneeringu eesmärk on Kadastiku tn 53 ja Kadastiku tn 53a kruntidele ehitusõiguse määramine tootmis- või laohoone ja selle juurde kuuluva taristu ehitamiseks. Iga krundile lubatakse ühe kuni 12 m kõrgusega hoone püstitamine. Parkimine lahendatakse krundisiseselt. Sissesõit kruntidele tagatakse naaberkrundilt Kadastiku tn 57a ja Kadastiku tänavalt ning seatakse vastavad servituudid. Minimaalne haljastuse protsent on 10%. Detailplaneeringut menetletakse Narva linna üldplaneeringu kohasena.

Detailplaneeringu realiseerumisel on avalduv mõju positiivne, kuna see aitab korrastada seni alakasutatud tootmismaa ning tagab selle sihtotstarbelise arendamise. Planeeringu elluviimine toetab kohaliku ettevõtluse arengut, loob täiendavaid töökohti ning toob kaasa täiendavad maksutulud linnale elavdades piirkonna majandustegevust. Samuti parandab uue hoone rajamine piirkonna visuaalset ilmet ja tõstab kinnistute väärtust. Lisaks aitab liikluskorralduse ja haljastuse korraldamine parandada keskkonna kvaliteeti ning suurendada ala turvalisust.

Detailplaneeringu avalik väljapanek toimub **12.-28. detsembril 2025**. Avaliku väljapaneku jooksul on planeeringu materjalid elektrooniliselt kättesaadavad [**lingil**](https://narvalk.quickconnect.to/d/s/15xZKiIxvIY9d6l16TiZlQY79XFcG9I6/EnLsUHU9G6KZt3Lu6LitUDL-1GcgP1zd-l7WA7Ex3xAw)ning paberkandjal Narva Linnavalitsuse valvelauas aadressil Peetri plats 5 (E 08.00-18.00, T-N 08.00-17.00, R 08.00-16.00, v.a lõuna 12.00-13.00). Spetsialisti konsultatsioonile saab esmaspäeviti 13.00-17.00 ning kolmapäeviti 10.00-12.00 ja 13.00-16.00. Arvamusi planeeringu kohta saab esitada Arhitektuuri- ja Linnaplaneerimise Ameti postiaadressile Peetri plats 5, 20308 Narva linn või e-posti aadressile [narvaplan@narva.ee](mailto:narvaplan@narva.ee). Avaliku väljapaneku jooksul on igal isikul õigus avaldada oma arvamust.

Lugupidamisega

/allkirjastatud digitaalselt/

Tatjana Nikolajenkova

planeeringute spetsialist

5837 3585, [tatjana.nikolajenkova@narva.ee](mailto:tatjana.nikolajenkova@narva.ee)